text: Լեգենդար հայազգի երգահան-շանսոնյե Շառլ Ազնավուրը ներկա կլինի Երևանում հուլիսի 7-14-ը տեղի ունենալիք «Ոսկե ծիրան» 10-րդ կինոփառատոնի բացմանը: Փառատոնի ընթացքում կկայանան Շառլ Ազնավուրի դերակատարմամբ ֆիլմերի հետահայաց ցուցադրություններ, իսկ բացումը կազդարարվի հայտնի երգչի մասնակցությամբ Ֆրանսուա Տրյուֆոյի «Կրակել դաշնակահարի վրա» ֆիլմի ցուցադրությամբ: Այս մասին հաղորդում է «Արմենպրես» գործակալությունը: